AIŠKINAMASIS RAŠTAS

Dėl atleidimo nuo Savivaldybės negyvenamųjų patalpų nuomos mokesčio

1. Parengto tarybos sprendimo projekto tikslai ir uždaviniai:

Tikslas – nustatyti, kad Savivaldybės negyvenamųjų patalpų nuomininkai, kurie negali (negalėjo) vykdyti veiklos išsinuomotose patalpose ar jų vykdoma veikla ribojama dėl šalyje paskelbto karantino, atleidžiami nuo nuomos mokesčio mokėjimo už 2021 metus.

1. Siūlomos teisinio reguliavimo nuostatos:

Lietuvos Respublikos Vyriausybės 2020 m. lapkričio 4 d. nutarimu Nr. 1226 „Dėl karantino Lietuvos Respublikos teritorijoje paskelbimo“ šalyje paskelbus karantiną, taikomi įvairūs darbo, ūkinės veiklos ir kitų sąlygų ribojimai, todėl Savivaldybės negyvenamųjų patalpų nuomininkai arba negali (negalėjo) vykdyti veiklos, arba jų vykdoma veikla yra ribojama. Priėmus sprendimą, nuo nuomos mokesčio mokėjimo už 2021 metus bus atleisti visi Savivaldybės negyvenamųjų patalpų nuomininkai.

1. Laukiami rezultatai:

Bus palengvinta mokesčių našta smulkiajam ir vidutiniam verslui, siekiant padėti išvengti bankrotų bei padėti išlaikyti darbo vietas.

Nebus surinktos savivaldybės biudžeto lėšos, gaunamos iš nuomos. Nesurinktų lėšų suma bus žinoma tik po teikiamo sprendimo įgyvendinimo.

4. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai:

Lietuvos Respublikos vietos savivaldos įstatymo 16 straipsnio 2 dalies 18 punktu nustatyta, kad išimtinė savivaldybės tarybos kompetencija yra sprendimų teikti mokesčių, rinkliavų ir kitas įstatymų nustatytas lengvatas savivaldybės biudžeto sąskaita, sprendimų dėl sumokėtų mokesčių, rinkliavų (ar jų dalies) kompensavimo tvarkos nustatymo ir šių kompensacijų teikimo savivaldybės biudžeto sąskaita priėmimas, subsidijų ir kompensacijų skyrimo naujas darbo vietas steigiančioms visų teisinių formų įmonėms tvarkos nustatymas atitinkamai keičiant savivaldybės biudžetą tais atvejais, kai lėšų tam nebuvo numatyta.